**Ese per konkursin e eseve**

**Krist Prendi**

**Gjimnazi “Jordan Misja”, Shkodër, Klasa XI B**

**Tema: Krimet e nazistëve ndaj shqiptarëve.**

 Asnjëherë nuk jam tronditur më shumë se kur kam parë vite më parë, në një dokumentar pamje të një grupi të mbijetuarish nga një kamp përqëndrimi të Luftës të Dytë Botërore. Në një sekuencë filmike në bardh e zi, pamje të vjetra, dalloheshin njerëz që me shumë i ngjanin skeleteve sesa qënjeve njerëzore. Me disa uniforma me vija qëndronin në këmbë duke u mbajtur të njeri-tjetri. Sytë e hapur tej mase sikur donin ulërinin nga vuajtja që nuk e shprehnin dot me fjalë. Të gjithë asistonin në hapjen e një varri masiv prej të cilit dilnin gjymtyrë njerëzore, kafka, copa rrobash. Ndërkohë që të mbijetuarit zbulonin parakrahët mund të lexoje fare qartë numrat , si tatuazhet e jetës të tyre. Keto pamje nuk më janë shqitur asnjeherë nga mendja. Këtu nisi edhe interesi im për çështjet e Luftës të Dytë Botërore; për atë që kishte ndodhur në botë; për Krimet që Nazizmi kihte bërë dhe për faktin sesa një vend si i yni ishte i përfshirë. Ato që mësova ishnin as më shumë dhe as më pak se të tmerrshme. Si pushtues a kalimtar nazistët në SHqipëri kishin lënë gjurmë të rënda krimesh jo të pakta.

 Njerëz të vrarë, tortura nga më çnjerëzoret, presione psikologjike që të shpinin në çemnduritë here – here massive, shtëpi e fshatra të djegur. Krime… po po krime nga ata që pa frikë mund t”i etiketosh ngjethëse. Ime më, më tregonte vazhdimisht histori të të afërmve të saj që patën qënë në një mënyrë a në një tjetër pjesë e kësaj pamje të tmerrshme. 2 kushërinjtë e gjyshës time nga nëna me mbiemrin Siliqi patën qënë në Kampin e Përqëndrimit, në Prishtinë të Kosovës. LLazari e Despina ishin pak më të mëdhenj se jam unë tani kur dridhesihn çdo mbrëmje teksa rreshtoheshin para komandantëve të kampit që “selektonin” ato që “ishin tepër”. Kryqëzonin gishtat e mengjithë stërmundimet e mëdha fizike dhe urinë edhe më të madhe, luteshin të mos ishte rradha e tyre.

Me ditë

 Me javë

 Me muej

E pritëm

 Më zemër të fortë

 Vdekjen.

Kur shokët na i vranë…[[1]](#footnote-1). A mund të flesh e të gdhihesh me të njëtën frikë e ankth? Vetë LLazari e përshkruan kampin, vendin ku për një periudhë 1 vjeçare u masakruan, torturuan, u helmuan e u dogjën qindra mijëra njerëz të pafajshëm nga kombësi të ndryshme nga Ballkani, sidomos shqiptarë : **“Prishtinë!/Sa tmerr! / Sa trishtim!/ Prishtinë,/ Ti kamp i mallkuem**,/ Ti pjesë të zemrës/ m’ i grabite,/ ti pjesë të shpirtit bri kodrash/ n’ një gropë të thellë/ m’ burgove / në varrin ku shokët pushojnë,/ ku flen tash/ Xhaviti e Gjika…/Kujtojnë/ Se plumbi mbi kokë / Ju mbylli dhe gojën.
Por fjala që thatë, o shokë, /Kur gropën e zëzë/ Si gojë skëterre / Shikuet/ Jo kurrë nuk do të vdesë!”[[2]](#footnote-2)( “*Kampi nazist i Prishtinës asokohe ishte ngritur në në kodër në anën perëndimore të Prishtinës, në një stallë kuajsh, nga gjermanët në vitin 1944. Aty ishin së paku 800 veta në një stallë të vetme, e veçuar nga një mur ndarës ku rrinin rojet e armatosura gjermane dhe njësitë SS. Nga Shkodra ishin 200 vetë, ndërsa 250 të tjerë ishin nga Tirana. Kishte dhe nga Prishtina, Gjakova, Struga. Shumica ishin shqiptarë, por kishte dhe serbë, maqedonas, malazez, kroatë etj. Më 20 gusht të vitit 1944, mbi 400 vetë prej burgjeve të të gjithë Shqipërisë, 140 prej të cilëve vetëm nga Shkodra, u transportuan drejt kampit të Prishtinës. Fillimisht më 19 shtator 1944,  në Qafë-Morinë gjermanët  ekzekutuan 26 vetë nga ky kamp dhe në 23 tetor 1944, kur u pushkatuan 104 persona, pasi paraprakisht ishin detyruar ta hapnin vetë gropën e përbashkët ku i  kishin varrosu*r.”[[3]](#footnote-3) .

Të hapësh vetë varrin tënd. Të përjetosh në momnetet e fundit të jetës peshën e rëndë të krimit monstruoz pa patur ndoshta kurrëfarë faji se erdhe në këtë jetë e nuk munde të shijosh asgjë. Të ikësh pa lamtumirën e askujt, vetëm nën shikimin e vajtueshëm të bashkëvujtësve të tu që dridhen nga pamundësia për të qarë e derdhur lotë dhimbjeje, por edhte të lehtësuar se edhe kësaj here shpëtuan, se nuk kishte qënë ende rradha e tyre. Krim që për nazistët ishte natyrshmëria e përditshmërisë.

Ndërsa Despina në kujtimet e saj shkruan: “Dua ta harroj, por sa here mbyll sytë sikur ndjej erën e rëndë të stallës ku na patën strehuar. Dy nga shoqet e mia vdiqën. U sëmurën. Nuk përballonin dot situatën, as të pangrënët. Tre të tjera u vranë. çdo ditë mbarte ankthin se mund të ishte e fundit për mua. Sikur e ndjej ende zërin e fortë të Essesit gjerman që thërriste darkave ose mëngjes. Megjithatë shpëtova…”[[4]](#footnote-4)

Gjyshi im mbante, kishte qënë i vogël kur pat provuar peshën e një shpulle të rëndë nga :Herr Komandante”iI Shkodrës në mars të vitit 1944. Dikush kishte dëmtuar makinën e tij dhe ai rrihte dhe qëllonte këdo që kalonte.

Daja i tim eti, vetëm 4 u pat qëlluar për vdekje, teksa ishte për dore me nënën e tij, nga avionet bombardues gjermanë, në Kastrat.

Diku kam lexuar për Borovën e djegur e të bërë hi, për krematoriumet (për fat të mirë jo në vendin tonë), ndërsa modeli i djegjeve të librave nga libri “Hajdutja e librave” më shoqëron imazhet e mia për krimet naziste. Ne jemi të rinj. Shumë gjëra I mëspojmë nga librat, inteneti a nga kujtimet e të afërmve tonë. Bota do ecë gjithnjë përpara. Historia nuk duhet harruar.

1. Llazar Siliqi, “Prishtina”, Shtëpia botuese e Librit Shkollor, Tiranë 1976, f. 2 [↑](#footnote-ref-1)
2. Llazar Siliqi, “Prishtina”, Shtëpia botuese e Librit Shkollor, Tiranë 1976, f. 6 [↑](#footnote-ref-2)
3. Llazar Siliqi, Kujtime, “Dorëshkrim”, Arkivi i familjes Siliqi, f 3 [↑](#footnote-ref-3)
4. Despina Siliqi , Trimçev, “Kujtime”, po aty f 7 [↑](#footnote-ref-4)